৬. এতদঞ্চলে যত পরিবর্তনই হোকনা কেন, সমাজ-সংস্কারক শেখ হাসিনার নাম আর তার সামাজিক অবদান ইতিহাস থেকে কেউই মুছে ফেলতে পারবেনা। সামাজের পিছিয়ে পড়া, বিচ্ছিন্ন, সুবিধা বঞ্চিত, হতদরিদ্র, অসহায় এবং ভাগ্যবিড়ম্বিত নানা বয়েসের, লিঙ্গের, বর্ণের, গোত্রের, ধর্মের, প্রতিবন্ধিতার, অবস্থানের নাগরিকদের জন্যে দৃশ্যমান কল্যাণমূলক বলিষ্ঠ কর্মসূচি গ্রহণ এবং তা বাস্তবায়নের মহান উদ্যোগ তিনি নিয়েছেন। প্রাতিষ্ঠানিক রূপ দিয়েছেন। একাধিক সামাজিক আইন প্রণয়ন করে, নীতি ও বিধি গড়ে, কর্মসূচির নির্দেশনা দিয়ে নাগরিকের দুঃসময়ে তিনি পাশে এসে দাঁড়িয়েছেন। সুদীর্ঘকাল বাংলার মাটিতে বসবাস করেও যাঁদের কথা কেউ কখনও উচ্চারণ করেনি, ভাবেনি, ভাবতে চায়নি, শেখ হাসিনার দূরদর্শি সমাজ-সংস্কারের বদৌলতে তারা আজ রাষ্ট্রের মূলধারায় অঙ্গীভূত হয়েছেন। এই মূল্যায়ন সম্মানিত প্রবীণদের। সমাজ সংস্কারক শেখ হাসিনা প্রবর্তিত ১৯৯৭-১৯৯৮ অর্থবছরের বয়স্ক ভাতার আকার আকৃতি ২০১৮-২০১৯ সালে ঘোষিত জাতীয় বাজেট অবধি অভাবিত হারে বেড়েছে। চলতি অর্থবছরে দেশের ৪০ লক্ষ প্রবীণ বয়স্কভাতা হিসেবে প্রতিমাসে ৫০০.০০ টাকা করে মোট ২৪০০ কোটি টাকা পাবেন। শুরুতে এ সংখ্যা ছিল ৩.২ লক্ষ প্রবীণ, প্রবীণ প্রতি মাসিক ভাতা ১০০.০০ টাকা এবং মোট বরাদ্দ ৫০ কোটি টাকা। প্রবীণজনের চলাচলের সীমাবদ্ধতার কথা আমলে নিয়ে সরকার ডিজিটাল পদ্ধতিতে প্রাপ্য ভাতার টাকা ঘরে বসে পাওয়ার উদ্যোগ নিয়েছে। শুরু থেকেই কর্মসূচিটি রাজস্ব খাতের এবং যেখানে নারী-পুরুষের সংখ্যা সমান সমান। সমাজ-সংস্কারক শেখ হাসিনার প্রাজ্ঞ দিকনির্দেশনায় প্রবীণ ব্যক্তিদের সেবাকর্মসূচি সম্প্রসারণে সরকারের দেওয়া বাংলাদেশ প্রবীণ হিতৈষী সংঘের অনুদান মাত্র পাঁচ লক্ষ টাকা হতে বর্তমানে ৪.৩৬ কোটি টাকায় উন্নীত হয়েছে। এরই সক্ষমতায় সংঘ বিগত চার বছর ধরে দেশব্যাপী তার ৭৮টি জেলা/উপজেলা শাখায় ক্ষুদ্র পর্যায়ে হলেও, প্রবীণদের স্বাস্থ্যসেবা প্রদানের কাজ শুরু করেছে। প্রতি বছর জেলা/উপজেলা সমাজকল্যাণ মন্ত্রণালয় এবং প্রশাসনের প্রত্যক্ষ সহযোগিতায় ০১ অক্টোবর – আন্তর্জাতিক প্রবীণ দিবস পালন করা হচ্ছে বেশ জাঁকজমকের সাথে। বাংলাদেশের প্রবীণদের মূখ্য মন্ত্রণালয় হিসেবে সমাজকল্যাণ মন্ত্রণালয় প্রধানমন্ত্রী শেখ হাসিনার প্রবীণ হিতৈষী উদ্যোগ এবং দিকনির্দেশনা বাস্তবায়নে সদাসর্বদা আন্তরিকভাবে সক্রিয় আছে। তবে প্রবীণদরদী শেখ হাসিনার দূরদর্শী প্রবীণকল্যাণ উদ্যোগকে আরো বেগবান করার লক্ষে সর্বান্তকরণে নাগরিকদের সক্রিয়ভাবে এ প্রক্রিয়ায় এবং সামিল হতে হবে। দেশের প্রবীণজন নিশ্চিত হয়েছেন যে, ধারাবাহিকভাবে আগামী দিনেও প্রবীণদরদী শেখ হাসিনা সরকার প্রবীণদের প্রাপ্য অধিকার প্রতিষ্ঠা এবং স্বার্থপূরণে অধিকতর সহানুভূতিশীল এবং সক্রিয় থাকবেন। প্রবীণদরদী প্রধানমন্ত্রী শেখ হাসিনার প্রতি দেশের প্রবীণ জনগোষ্ঠীর রয়েছে অগাথ বিশ্বাস, সমর্থন, দোয়া আর ভালবাসা। সফল সামাজ সংস্কারক একজন আলোকিত নেত্রী হিসেবে তিনি বর্তমান বিশ্বের গৌরবময় এক দৃষ্টান্ত। বাংলাদেশের জনগণ এবং বাংলাদেশ প্রবীণ হিতৈষী সংঘ কৃতজ্ঞতার সাথে প্রধানমন্ত্রী শেখ হাসিনার সুস্থ ও স্বস্তিময় দীর্ঘায়ু এবং সার্বিক সাফল্য কামনা করছে।